CELEX: 62019CN0857
Language: hu
Date: 2019-11-26 00:00:00
Title: C-857/19. sz. ügy: A Najvyšší súd Slovenskej republiky (Szlovákia) által 2019. november 26-án benyújtott előzetes döntéshozatal iránti kérelem – Slovak Telekom a.s. kontra Protimonopolný úrad Slovenskej republiky

3.2.2020   
            
            
               HU
            
            
               Az Európai Unió Hivatalos Lapja
            
            
               C 36/19
            
         
      A Najvyšší súd Slovenskej republiky (Szlovákia) által 2019. november 26-án benyújtott előzetes döntéshozatal iránti kérelem – Slovak Telekom a.s. kontra Protimonopolný úrad Slovenskej republiky
      (C-857/19. sz. ügy)
      (2020/C 36/24)
      Az eljárás nyelve: szlovák
      
         A kérdést előterjesztő bíróság
      
      Najvyšší súd Slovenskej republiky
      
         Az alapeljárás felei
      
      
         Felperes: Slovak Telekom a.s.
      
         Alperes: Protimonopolný úrad Slovenskej republiky
      
         Az előzetes döntéshozatalra előterjesztett kérdések
      
      A Szerződés 81. és. 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (1) 11. cikke (6) bekezdése első mondatának értelmezésére vonatkozó kérdés:
      
                  1)
               
               
                  Az a megfogalmazás, amely szerint „a tagállamok versenyhatóságainak megszűnik az a jogköre [helyesen: hatásköre], hogy a Szerződés 81. és 82. cikkét alkalmazzák” (2) azt jelenti-e, hogy a tagállamok hatóságai elveszítik a Szerződés 81. és 82. cikkének alkalmazása tekintetében gyakorolt hatásköreiket?
               
            
                  2)
               
               
                  Kiterjed-e az Európai Unió Nizzában, 2000. december 7-én ünnepélyesen kihirdetett Alapjogi Chartája 50. cikkének (a kétszeres eljárás alá vonás és a kétszeres büntetés tilalma) hatálya az Európai Unió működéséről szóló szerződés 102. cikke értelmében vett erőfölénnyel való visszaéléssel járó olyan közigazgatási jogsértések esetére is, amelyek miatt a Bizottság és a tagállami hatóság – a 2002. december 16-i 1/2003/EK tanácsi rendelet 11. cikkének (6) bekezdése szerinti hatáskörükben eljárva – külön-külön és egymástól függetlenül szabtak ki szankciót?
               
            
         (1)  HL 2003. L 1., 1. o.; magyar nyelvű különkiadás 8. fejezet, 2. kötet, 205. o.
      
         (2)  [az 1/2003/EK tanácsi rendelet 11. cikke (6) bekezdésének első mondatból].